kardosdrur/scandi-wiki huggingface dataset:
Lysozym

Lysozym er er enzym, der fungerer ved at hydrolysere og bryde glykosidbindinger i peptidoglykaner. Enzymet kan også bryde glykosidbindinger i chitin, men ikke så effektivt som specifikke chitinaser. Lysozym kaldes også muramidase eller N-acetylmuramid glycanhydrolase og er et antimikrobielt enzym, der findes hos mennesker og dyr, hvor det udgør en del af det medfødte immunsystem.

Lysozym findes rigeligt i sekreter som tårer, spyt, modermælk og slim. Det er også til stede i cytoplasmatiske granula af makrofager og polymorfonukleære neutrofiler (PMN'er).

Store mængder lysozym findes i æggehvide.

Lysozym var den anden proteinstruktur (efter myoglobin) og den første enzymstruktur der blev løst.

Mekanisme 

Lysozym er en glycosidhydrolase, der katalyserer hydrolysen af 1,4-beta-bindinger mellem N-acetylmuraminsyre (NAM) og det fjerde carbonatom i N-acetylglucosamin (NAG) i peptidoglycaner, som er hovedkomponenten i gram-positive bakteriers cellevæg. Bindingen af peptidoglycan-molekylet sker i en kløft mellem lysozyms to domæner.

Historisk 

Den antibakterielle egenskab af æggehvide blev først observeret af Laschtschenko i 1909. Den bakteriedræbende aktivitet af næseslim blev demonstreret i 1922 af Alexander Fleming, opdageren af penicillin, som gav enzymet navnet lysozym: "Da dette stof har egenskaber, der ligner fermenternes egenskaber, har jeg kaldt det 'Lysozym'." Fleming fortsatte med at vise, at et lysozym var til stede i en lang række sekreter og var i stand til hurtigt at lysere forskellige bakterier, især en gul kok, som han arbejdede med.

Æggehvide-lysozym blev først krystalliseret af Edward Abraham i 1937, hvilket gjorde det muligt for David Chilton Phillips i 1965 ved hjælp af røntgenkrystallografi at udarbejde den tredimensionale struktur med en opløsning på 2 Ångström.

Lysozym var således den anden komplette proteinstruktur og den første enzymstruktur, der blev løst. På grundlag af den tredimensionale struktur var lysozom da også det første enzym, der fik beskrevet en detaljeret, specifik mekanisme, hvoraf der kunne udledes en generel forståelse af, hvordan enzymer fremskynder en kemisk reaktion ud fra atomers placering i den fysiske struktur.

Henvisninger 

Enzymer
Settimo San Pietro

Settimo San Pietro er en by med  indbyggere i provinsen Cagliari i regionen Sardinien i italien.

Kilder og henvisninger

Byer på Sardinien
Settimo

Settimo kan have flere betydninger:
 Settimo Milanese – en by i Italien
 Settimo Rottaro – en by i Italien
 Settimo San Pietro – en by i Italien
 Settimo Torinese – en by i Italien
 Settimo Vittone – en by i Italien
Attika (periferi)

Attika eller Attikí (græsk: Αττική, Attikí; oldgræsk: Ἀττική, Attikḗ) er en periferi (underinddeling) i Grækenland som samtidig udgør et eget præfektur. Attika er videre inddelt  i præfekturområderne Athen, Øst-Attika, Pireus og Vestattika. Athen, hovedstaden i Grækenland, ligger i Attika. 

Attika ligger i det sydlige Grækenland og har et areal på 3.808 km². Ud over  Athen ligger byerne Pireus, Eleusis, Megara, Laurium og Marathon, og en lille del af halvøen Peloponnes samt øerne Salamis, Aegina, Poros, Hydra, Spetses, Kythira og Antikythira. Der boede 3.841.408 mennesker i 2005, og mere end 95 % bor i metropolområdet til Athen.

Kilder og henvisninger 

 Officielt websted

 
Periferier i Grækenland
Athen
Oskar Fallenius

Lars Erik Oskar Fallenius (født 1. november 2001) er en Svensk professionel fodboldspiller som spiller for norske IK Start udlejet fra Brøndby IF. Fallenius har fået 10 Superliga kampe som indskifter bor Brøndby If, og 3 pokalkampe med 2 mål. 1 mål mod Allerød og 1 med Aalborg Freja.

Klub karriere

Brommapojkarna 
Fallenius er opvokset i Nynäshamn hvor han boede med sin far, hans mor boede i Vallentuna, Fallenius startede sin fodboldkarriere hos IF Brommapojkarna i 2012.
I sommeren 2014 spillede Fallenius mod Juventus i finalen i en europæisk ungdomsturnering.

Den 29. november 2018 underskrev Fallenius sin første professionelle kontrakt og blev forfremmet til IF Brommapojkarna førstehold inden starten på sæson 2019 i Superettan. Han fik sin debut i Superettan den 7. april 2019 i en 4–0 sejr over Dalkurd FF, hvor han kom ind som erstatning i det 80. minut for Albin Linnér.

Brøndby 
Den 4. januar 2021 blev det offentliggjort, at Fallenius havde underskrevet en treethalvt års kontrakt med Brøndby IF. Han fik sin debut for Brøndby den 4. marts, hvor han blev skiftet ind i stedet for Lasse Vigen Christensen mod Randers.

Titler 
Superligaen 2020-21 med Brøndby IF.

Referencer

Eksterne henvisninger 
 
 Spillerprofil på Brøndby IF 
 Spillerprofil på 3.point.dk
 Spillerprofil på Transfermarkt
Kim Nielsen

Kim Scharboe Nielsen  løber fra IF Gullfoss. Startede som 11 årig og vandt flere danske ungdomsmesterskaber.

Som senior vandt han det danske mesterskab på 800m både udendørs og indendørs. Var 3.løber på Gullfoss 4x100m stafethold som vandt DM guld og satte dansk rekord. Landsholds løber på 400m, 800m og stafetløb. Han var især kendt for sin utrolige slutspurt. 

En af de få der kunne løbe 35min på 10.000m og 10,90sek på 100m. Er i dag formand og instruktør i If Gullfoss.

Eksterne henvisninger 
 

Atleter fra Danmark
Kvadratisk reciprocitet

Kvadratisk reciprocitet er en sætning fra Talteori. Lad  betegne Legendresymbolet, så siger sætningen følgende:

Lad  og  være to forskellige, ulige primtal. Da er .

Mere explicit siger sætningen, at hvis , så er , og hvis enten , eller  er .

Matematik
Legendresymbolet

Legendresymbolet  er en funktion fra talteorien, som fortæller om et heltal  er en kvadratisk rest modulo et primtal . Legendresymbolet er defineret på følgende vis:

Hvis  kaldes  en kvadratisk rest modulo .
Matematik
Steen Riisgaard

Steen Riisgaard (født 22. marts 1951) er en dansk erhvervsleder og tidligere direktør i Novozymes, verdens største producent af industrielle enzymer. Han har besiddet stillingen som direktør siden Novozymes blev etableret i en udspaltning fra Novo Nordisk i 2000. Han forlod Novozymes i 2013 hvorefter Peder Holk Nielsen blev den nye direktør. Steen Riisgaard er næstformand i bestyrelsen for Novo Holdings og bestyrelsesmedlem i Novo Nordisk Fonden samt bestyrelsesformand i Lactobio.

Baggrund og uddannelse 
Steen Riisgaard er uddannet biolog (MSc. i mikrobiologi) fra Københavns Universitet. Han blev færdiguddannet i 1976. Tidligt i sin karriere var han forkæmper for beskyttelse af natur og miljø og han var initiativtager til en afdeling af miljøorganisationen Noah i Gladsaxe (en del af organisationen Friends of The Earth). Steen Riisgaard startede karrieren i Statens Serum Institut og virksomheden Foss Electric inden han kom til Novo som forskningskemiker. I 1982-1985 var han leder af Novos enzymafdeling i Japan og blev i 1989 direktør i Novo Nordisk med ansvar for enzymproduktionen og senere direktør i Novozymes.

Litteratur 

Erhvervsfolk fra Danmark
Publicis Groupe

Publicis Groupe er en fransk multinational markedsførings- og PR-virksomhed, der blev grundlagt i 1926 af Marcel Bleustein-Blanchet. Hovedaktionær er hans datter, Élisabeth Badinter, og den administreres af Arthur Sadoun. Der det en af de tre vigtigste markedsførings- og kommunikationsgrupper i verden efter omsætning, og er til stede i hundrede lande på fem kontinenter og beskæftiger omkring 80.000 ansatte.

Referencer

Eksterne henvisninger 

 Publicis Groupe's hjemmeside

Etableret i 1926
Markedsføringsvirksomheder fra Frankrig
Nima Zamani

Nima Zamani Aliabadi er født 6. juli 1988. Nima Zamani er jurist, klummeskribent og radiovært.

Han er vært på radioprogrammet En Uafhængig Morgen .

Nima Zamani og sangerinde Frida Brygmann skal i sommeren 2021 være forældre.

Nima har tidligere været på Radio24syv, hvor han bl.a. var vært for programmet Stram Diskurs. Stram Diskurs blev ved Prix Radio hædret med prisen for Årets radioprogram.

Referencer 

Radioværter fra Danmark
Søren Bech

Søren Bech (født 6.marts 1957) er professor ved Institut for Elektriske Systemer ved Aalborg Universitet. Hans forskningsområde er menneskelig opfattelse af lyd, sensorisk analyse af lyd og billeder, og statistisk analyse af sensoriske data.

Uddannelse og karriere 
Søren Bech er uddannet kandidat i Electrical Engineering og har en Ph.d. inden for samme område fra Danmarks Tekniske Universitet (DTU).

Han startede sin karriere ved DTU i 1982 og i 1992 startede han hos Bang & Olufsen, hvor han siden 2015 har været direktør for forskning. I 1992 var han også gæsteforsker ved University of Florida. Siden 2000 har han været adjungeret Professor ved McGill University i Canada og siden 2011 visiting Professor ved University of Surrey. I 2011 blev han ansat som professor ved Aalborg Universitet. Fra 2011-2015 var han også adjungeret Professor ved Aarhus Universitet.

Han varetager også en række redaktionelle positioner og administrative positioner. Han har blandt andet været formand for Innovationsnetværket Dansk Lyd (2013-2018), styregruppen for “Future spatial audio for an immersive listener experience at home” (2014-2019) og Danish Sound Clusters bestyrelse (2020-). Han er desuden udnævnt af uddannelses- forskningsministeren til at være medlem af Danmarks Forsknings- og Innovationspolitiske Råd (2017-).

Han har også besiddet en række administrative positioner såsom Vice-President ved Audio Engineering Society (AES), hvor han siden 2011 har været Associate Technical editor af Journal of The Audio Engineering Society.

Hæder 

 1991: Radio-Parts prize of DKK 50.000
 1995: Fellow of the Audio Engineering Society
 2000: Fellow of the Acoustical Society of America
 2001: Nokia Educational Award (2000 €), Nokia Oyj Foundation

Publikationer 
Søren Bech har udgivet over 130 publikationer, herunder 2 bøger:

 S. Bech and N. Zacharov, “Perceptual Audio Evaluation – Theory, Method and Application”, Wiley, England, 2006, , 450 pages.
 S. Bech and J. Francombe, “Consumer Sound” in “Oxford handbook of sound and imagination, Vol.2”, Eds.  M. Grimshaw, M. Walther-Hansen and M. Knakkergaard, Oxford University Press, 2019, pp.

Referencer 

Professorer fra Aalborg Universitet
Ansatte ved Aalborg Universitet
Alumni fra Danmarks Tekniske Universitet
Levende lys
Ekstensive grønne tage

Ekstensive grønne tage (sedumtage) er en underkategori indenfor grønne tage, som anvender levende planter i den øverste del af sin tagflade. Det adskiller sig fra de andre kategorier ved, at have et lavt vedligeholdelses niveau og en relativ lav vegetation, som typisk ikke er højere end 150 mm. Desuden er taget ikke designet til at man færdes på det.

De andre underkategorier er semi-intensive grønne tage og intensive grønne tage.

Vegetation 
Ved etableringen af et ekstensivt grønt tag, dannes der et tykt lag af beplantning. Der benyttes ofte sedumarter, mosser, urter og forskellige typer græsser. Disse planter medfører bedre klimaforhold i det omkringliggende område, da de både kan holde på varmen i de kølige måneder, ved at absorbere fugt, men bidrager også til en kølende effekt i de varme måneder.

Vandhåndtering 
Taget kan reducere afledningen af vand til kloaksystemet, ved at benytte planter der optager en del af vandet.

Biodiversitet 
Ekstensive grønne tage er æstetisk tiltalende, og skaber levesteder for levende organismer, fx fugle og insekter.

Eksempler 

 8-tallet

Referencer 

Tagformer
Hjemmehørende art

Begrebet "hjemmehørende art" bruges inden for biogeografien om en art, der "optræder inden for sit nuværende eller tidligere naturlige udbredelsesområde uden menneskets indblanding." I visse definitioner skal arten have levet i Danmark siden sidste istid.

Hjemmehørende planter 
Af de ca. 2000 plantearter, der lever i Danmark i dag, regnes ca. 1050 af dem for oprindeligt hjemmehørende.

Kilder 

Natur
Flora (botanik)
Arachthos (flod)

Arachthos ( ) er en flod i den østlige del af Epirus, i den nordvestlige del af Grækenland. Dens kilde er i Pindus-bjergene nær byen Metsovo (præfekturet Ioannina). Den er 110 km lang, og har et afvandingsområde på 2.209 km2. Dens øvre løb er kendt som Metsovitikos. Fra dennes sammenløb med Dipotamos nær landsbyen Batza kaldes den Arachthos. Den løber mod syd og passerer mellem Athamanika- og Xerovouni-bjergene. Her møder den Plakabroen, den største stenbro i Grækenland. Den kommer ind i det store Pournari-reservoir i præfekturet Arta, der er omkring 18 km² og forhindrer oversvømmelse af byen Arta og leverer også vand til det meste af Epirus. Byen Peta ligger nær dæmningen. Arta, der ligger omkring 8 km nedstrøms for dæmningen, er den største by ved floden. Artas historiske vartegn er Artabroen over Arachthos. Floden fortsætter gennem lavlandet syd for Arta og munder til sidst ud i den Ambraciske Golf nær Kommeno, 16 km sydøst for Arta.

Referencer 
 
}
 Arachthos-floden på GTP-rejsesider (på engelsk og græsk)
 MandraBilleder
 Foto af Arachthos Lake
 Arachthos River på Webshots
 Arachthos Gorge-billede 
 Arahthos Festival

Floder i Grækenland
Epirus
Prinsessehøj

Prinsessehøj er en fredet rundhøj ved Sorgenfri Kirke og beliggende i Lyngby-Taarbæk Kommune.
Den har en diameter på 15 meter og er 2,5 meter høj. Et bøgetræ vokser oven på højen.
Prinsessehøjen er fra Bronzealderen.
Da Nationalmuseet undersøgte højen i 1899 beskrev de den som:

Prinsessehøjs navn er muligvis opstået "fordi dronning Caroline Amalie hyppigt gik aftentur ud til højen med prinsesserne".
Det fortælles endvidere at Frederik 7. fik udgravet højen og plantet træet.

Der er adgang til højen via I.H. Mundts Vej og Hummeltoftevej fra Sorgenfri-siden hvor der er parkeringsmuligheder, men også fra Prinsessestien i Lyngby Åmose er der adgang.
Børnehavnen Prinsessehøj ligger umiddelbart ved siden af.
Det ansvarlige museum for højen er Kroppedal Museum.

F.C. Kiærschou malede i 1871 et maleri med titlen "Udsigt fra Prinsessehøj over Lyngby Sø".
Dansebakken ligger omkring en kilometer øst for Prinsessehøj.

Henvisninger 

Gravhøje i Danmark
Lokaliteter i Lyngby-Taarbæk Kommune
Centralgrækenland

Centralgrækenland  (egentlig Fastlandsgrækenland, græsk Στερεά Ελλάδα – Stereá Elláda) er en af tretten periferier i Grækenland. Det er videre inddelt i de  regionale enheder Boiotien, Evrytania, Fokis, Fthiotis  og Euboea.
Periferien udgør den østlige del af det centrale Grækenland, nord for Attika og Peloponnes og øst for periferien Vestgrækenland. I nord ligger periferierne Thessalia og Epirus. Området er et af de mest bjergrige i Grækenland.

Kilder og henvisninger 

 Officielt websted

Periferier i Grækenland
Hønsestige (antennekabel)

En hønsestige - eller også kendt med de engelske termer twinlead-kabel, twin-lead-kabel eller ladderline-kabel - er et toleder fladkabel, der anvendes som en balanceret transmissionslinje til at formidle radiofrekvenssignaler (RF-signaler).

En hønsestige er konstrueret af to kordelte eller massive kobber eller kobberbelagte stålwire, hold i en præcis afstand af plastbånd (typisk polyetylen). Den ensartede afstand mellem de to metaltråde er vigtigt for kablets funktion som transmissionslinje; enhver afvigelse af afstanden vil ændrer den karakteristiske impedans, hvilket vil betyde uønsket reflekteret signal tilbage til kilden. Hønsestigens plast dækker og isolerer metaltrådene. Hønsestiges karakteristiske impedans er typisk 300 ohm, 400 ohm eller 450 ohm.

Den oprindelige hjemmelavede hønsestige havde to (isolerede) ledninger holdt i rette afstand af porcelænpinde og her kan ligheden med en hønsestige erkendes.

Hønsestiger kan også anvendes til at lave radioantenner af - typisk dipollignende radioantenner - eller en J-pole-antenne. Sådanne antenner kan fødes via en 300 ohms hønsestige eller ved at anvende 300-til-75-ohm balun og anvende koaksialkabel.

Referencer 

Signalkabler
Radioantenner
Transmissionslinjekabler
Hans Fink

Hans Fink (født 10. august 1944) er en dansk filosof, som tidligere underviste ved Institut for Kultur og Samfund på Aarhus Universitet. Desuden er han foredragsholder og forfatter til en række bøger. Han har bl.a. beskæftiget sig med, hvordan man anskuer naturen.

Fink startede sin akademiske karriere som mag.art ved Aarhus Universitet i 1969. Han blev cand.phil. i 1971 samme sted og dr.phil. fra University of Oxford i 1974. Herefter startede han som lektor i 1977 og fungerede som docent i perioden 1989 til 2014.

Kilder

Eksterne henvisninger 
 Profil hos Aarhus Universitet

Ansatte ved Aarhus Universitet
Alumni fra University of Oxford
Antonio Soller

Antonio Soller (født 10. august 1840 i Lissabon, Portugal - død ? 1902) var en portugisisk komponist, pianist og maler.

Soller studerede musik og malerkunst i i Lissabon. Han levede senere i forskellige lande såsom Frankrig og Italien, hvor han erhvervede sig som komponist. Soller komponerede en symfoni, orkesterværker, operetter, klaverstykker etc. Man kender ikke hans nøjagtige dødsdato, og hvor han er død.

Udvalgte værker 

 Symfoni - for stort orkester
 Souvenir fra Alsace - for orkester
 En vinstok - operette
 Tarantel - for klaver

Eksterne henvisninger 

Komponister fra Portugal
Pianister
Kunstmalere
Personer fra Lissabon
Veolia Environnement

Veolia (tidligere Veolia Environnement, Vivendi Environnement og tidligere Compagnie Générale des Eaux) er en fransk multinational virksomhed, der beskæftiger sig med forvaltning af vandcyklus, affaldshåndtering og genindvinding, og energistyringstjenester til kunder bestående af lokalsamfund og virksomheder.

Det beskæftiger mere end 163.000 mennesker på fem kontinenter. Veolias omsætning i 2015 var 25 milliarder euro. Virksomheden er noteret på Paris Stock Exchange og var noteret på New York Stock Exchange indtil dets frivillige tilbagetrækning i 2014.

Referencer

Eksterne henvisninger 

 Veolias hjemmeside.

Etableret i 1853
Statsejede virksomheder fra Frankrig
Stellantis

Stellantis er en multinationel bilkoncern, der blev grundlagt den 16. januar 2021 ved en fusion mellem franske Groupe PSA og italienske Fiat Chrysler Automobiles. Virksomhedens hjemsted er beliggende i Amsterdam; selskabet producerer dog ikke biler i Nederlandene..

Stellantiskoncernen driver og markedsfører fjorten bilmærker, heraf fem fra PSA Group (Citroën, DS Automobiles, Opel, Peugeot og Vauxhall) og ni fra FCA (Abarth, Alfa Romeo, Chrysler, Dodge, Fiat, Jeep, Lancia og Maserati).

Stellantis solgte i 2022 knap 6 millioner biler og er målt på antal solgte enheder verdens femtestørste bilproducent efter Toyota Motor, VW, Hyundai/Kia og Renault/Nissan og målt på omsætning verdens tredje største bilproducent.

Referencer

Eksterne henvisninger 

 Stellantis's hjemmeside

 
Konglomerater fra Nederlandene
Multinationale virksomheder
Køretøjsproducenter
Etableret i 2021
STMicroelectronics

STMicroelectronics (ofte simpelthen kaldet ST) er et fransk og italiensk multinationalt selskab med operativt og udøvende hovedkvarter i Plan-les-Ouates nær Genève i Schweiz, der udvikler, fremstiller og markedsfører elektroniske chips (halvledere). Det er en af verdens førende aktører i den økonomiske sektor inden for halvlederproduktion. I september 2017 sluttede gruppen sig til CAC 40 efter at have forladt indekset fire år tidligere.

Referencer

Eksterne henvisninger 

 STMicroelectronics's hjemmeside

Etableret i 1987
Statsejede virksomheder
Mikrochip-virksomheder
Elektronikvirksomheder fra Schweiz
Bernhard Österman

Gustaf Bernhard Österman (født 11. januar 1870 i Västra Vingåker, Vingåkers kommun i Södermanlands län ; død 10. marts 1938 i Stockholm) var en svensk maler, illustrator, grafiker,  . Kunstneren Emil Österman var hans tvillingebror. 

Bernhard Östermans far var farvemester. Tvillingbroren Emil var allerede begyndt på Kungliga Akademien för de fria konsterna ('Konstakademien'), da Bernhard fulgte ham til Stockholm og gik på Tekniska skolan for at forberede sig til studier ved akademiet. I den periode malede han portrætter efter fotografier for at øve sig. Han blev endelig optaget på akademiet og studerede dér fra 1892 til 1895. Begge brødre klarede sig godt, og Bernhard blev tildelt den kongelige medalje.
1896 tog han privatundervisning i ætsning hos den svenske grafiker Axel Tallberg (1860-1928).
1907 blev Österman medlem af 'Konstakademien'.

Noter og referencer
Noter

Referencer

Eksterne henvisninger

 Österman, Bernhard (1870 - 1938) hos Digitaltmuseum.org
 Gustaf Bernhard Österman hos Nordisk Familjebok på Runeberg.org 
 Konstnären Bernhard Österman hos Sormlandsmuseum.se
 Gustaf Bernhard Österman hos Lexikonettamanda.se ("...Östermans tvillingbroder som även studerade vid Konstakademien 1892-1895, då han erhöll kungliga medaljen. Han vistades utomlands 1897-1901 och senare ett flertal gånger. Han var som bror porträttmålare. ..."
 Video om Bernhard Östermans liv (ca. 4½ min.) fra Urplay.se

Malere fra Sverige
Medlemmer af Kungliga Akademien för de fria konsterna
Personer fra Södermanland
Svenskere i 1800-tallet
Svenskere i 1900-tallet
Tvillinger
Ottensheim

Ottensheim er en by i det nordlige Østrig, med et indbyggertal på 4.721 (pr. 2018). Byen ligger i delstaten Oberösterreich, ved bredden af Donau.

Ottensheim var i den tidlige middelalder et handelsknudepunkt med sin beliggenhed ved Donau. Efterhånden er den nærliggende Linz blevet den vigtigste by i området, og mange af indbyggerne i Ottensheim arbejder der. 

Byen er nu centrum for rosport, og VM i roning er to gange afholdt her, i 2008 og 2019

Eksterne henvisninger 

Byer i Oberösterreich
Agnete Muusfeldt

Agnete Muusfeldt (født 25. december 1918, død 23. oktober 1991) var en dansk landskabsarkitekt.

Agnete Muusfeldt var uddannet havebrugskandidat fra Landbohøjskolen i 1946 og medstifter af Foreningen af Yngre Havearkitekter. 

Hun arbejdede som landskabsarkitekt først på fælles tegnestue med sin mand Erik Mygind, og senere, da blev skilt i 1961, på sin egen tegnestue, mens hun dannede par med landskabsarkitekt Jørn Palle Schmidt. Hun tegnede grønne friarealer ved flere boligområder og haveanlæg ved institutioner, bl.a. ved LO-Skolen i Helsingør (1969-77) og ved Kildeskovshallen i Gentofte (1969-72).

Hun var inspireret til at blive landskabsarkitekt, da hun i tidsskriftet Havekunst (senere Landskap og Landskab) 1937 læste en artikel af havearkitekt Anka Rasmussen, som var den første kvinde i Havearkitektforeningen (senere Foreningen af Danske Landskabsarkitekter). Agnete Muusfeldt meldte sig ind i Foreningen af Danske Landskabsarkitekter i 1955, hvor hun blev den fjerde kvinde i foreningen. Hun blev i 1982 udnævnt til æresmedlem af foreningen, hvor hun i 1961-63 havde siddet i bestyrelsen. Hun var endvidere skribent og redaktør ved Havekunst og jævnlig bidragsyder til Weekendavisen.

Referencer

Eksterne henvisninger 
 
 

Landskabsarkitekter fra Danmark
Personer i Kraks Blå Bog (afdøde)